**Zavod za socijalnu i dječju zaštitu Crne Gore**

**Obavještenje o realizaciji akreditovanog programa obuke**

Poštovani,

Ovim putem obavještavamo sve zainteresovane osobe da učestvuju na dvodnevnom akreditovanom programu obuke pod nazivom ***„Osnovna obuka za pružanje usluge pomoć u kući djeci i mladima sa smetnjama u razvoju i odraslim licima sa invaliditetom“*** koja je akreditovana od strane Zavoda za socijalnu i dječiju zaštitu.

Cilj obuke je unapređenje kvaliteta života djece i mladih sa smetnjama u razvoju i odraslih lica sa invaliditetom i ostvarivanje prava na korišćenje usluga u lokalnoj zajednici i njihov boravak u porodici.

Obuka je prvenstveno namijenjena stručnim radnicima, stručnim saradnicima i saradnicima zaposlenih kod javnih i privatnih pružalaca usluge koji pružaju uslugu pomoć u kući.

Obuku će voditi gospođa **Svetlana Dujović** ispred NVO Nacionalna asocijacija roditelja djece i omladine sa smetnjama u razvoju Crne Gore - NARDOS iz Podgorice.

Obuka će biti realizovana 17 i 18.12.2022. godine u prostorijama Zavoda za socijalnu i dječju zaštitu, Podljubović bb, sa početkom u 10 časova.

Prijave zainteresovani kandidati treba da dostave **najkasnije do petka** **(09. 12. 2022. godine do 12h)** na mail crnagorazavod@gmail.com sa naznakom u predmetu mail-a **Prijava osnovnu obuku za pružanje usluge pomoć u kući djeci i mladima sa smetnjama u razvoju i odraslim licima sa invaliditetom**.

**Napomena:** Prednost za prisustvo obuci će imati stručni radnici koji nemaju bodove za obnovu licence ili imaju do 40 bodova za obnovu iste.